கேள்வி: கழங்கு (மகளிர் விளையாட்டு) பற்றி தகவல் சொல்.
பதில்: கழங்கு இருவகை விளையாட்டுகளில் பயன்படுத்தப்படும்: #மகளிர் விளையாட்‌டுக் கழங்கு ஒரு கைத்திறப் பொழுதுபோக்கு ஆட்டம். #வேலன் (சாமியாடி) உருட்டும் கழங்கு குறிசொல்ல உதவும்.
கேள்வி: கழங்கு (மகளிர் விளையாட்டு) - மகளிர் கழங்கு பற்றி தகவல் சொல்.
பதில்: ;கழங்கும் அளவும் :முத்துகள், முத்து அளவில் மரக்கட்டையில் கடைந்தெடுத்த உருண்டைகள், பொன்னால் செய்யப்பட்ட பொற்கழங்குகள் முதலானவை மகளிர் விளையாட்டில் கழங்காகப் பயன்படுத்தப்பட்டன. ;மகளிர் ஆடிய முறை :மழை பெய்யும்போது உடன் இறங்கும் அத்திக்கட்டி, ஆலங்கட்டி என்னும் மழைப்பனிக்கட்டி இறங்குவது போல மகளிர் விளையாட்டின்போது கழங்குகள் இறங்கின. அவற்றைத் தூக்கிப்போட்டுப் பிடித்து மகளிர் விளையாடினர். ;கழங்காட்டத்துக்கும் பந்தாட்டத்துக்கும் இடையேயுள்ள வேறுபாடு :கடைச்சங்கம் மகளிர் விளையாடிய பந்தாட்டத்தில் பந்து தரையில் விழாமல் மேலே தட்டிவிட்டு (juggling) விளையாடப்படும். கழங்கு தரையில் பரப்பி, கையால் பற்றித் தூக்கிப்போட்டுப் பிடித்து விளையாடப்படும். File:4-ball juggling.gifயால் விளையாடப்படும் விளையாட்டு (juggling)|thumb|right]] ;கழங்காடிய இடங்கள் :சேரர் கருவூர் அடுத்த தண்ணான்பொருநை ஆற்றுமணல், தொண்டை மண்டலம் நீர்ப்பெயற்று துறைமுக மணல்வெளி, பாண்டிய நாடுக் கடலோர மணல்வெளி, ஓலைக்குடிசைகளின் முற்றத்து மணல்பரப்பு முதலான இடங்களில் கழங்கு விளையாடப்பட்டதற்கான சான்றுகள் உள்ளன.
கேள்வி: கழங்கு (மகளிர் விளையாட்டு) - வேலன் கழங்கு என்பது என்ன?
பதில்: * களவுக் காதலனை எண்ணும் காதலியின் உடலிலும், செயலிலும் காணப்படும் வேறுபாட்டினை வேலன் அணங்கு என்பான். வெறியாட்டு நிகழ்த்தவேண்டும் என்பான். இப்படிக் குறிசொல்லக் கழங்கு உருட்டுவான். ஐங்குறுநூறு 245, 246, 248, 249, 250, நற்றிணை 47, 282, அகம் 195-15, * வட்டக்கழங்குக் காய்கள் நெல்லிக்காய் போல இருக்கும். இது வேலன் விளையாடிய கழங்கின் அளவு. அத்த நெல்லித் தீஞ்சுவைத் திரள்காய் வட்டக் கழங்கின் தாஅய் - அகம் 241-14, * போருக்குப் புறப்படுவதற்கு முன் கழங்கு உருட்டிக் கணிக்கப்பட்ட முடிவை களங்காய்க்கண்ணி நார்முடிச்சேரல் அழித்து வெற்றி காண்பானாம். இடுகழங்கு தபுந - பதிற்றுப்பத்து 32-8 இக்காலப் பாண்டிக்கல் கழிச்சிக்கொட்டைகளைக் கழங்கு என்றனர். நாளடைவில் கழிச்சிக்கொட்டை அளவிலான மணியாங்கற்களையும் கழங்கு விளையாடப் பயன்படுத்தினர். இக்காலத்தில் இந்த விளையாட்டு பாண்டிக்கல், ஒண்ணாங்கல் இரண்டாங்கல் என்னும் பெயர்களுடன் விளையாடப்பட்டு வருகிறது.